Genaičių kapinynas

Genaičių kapinynas (valstybės saugomas kultūros paminklas: unikalus kodas – 13070, senas registro kodas – A404P, senas kultūros paminklų sąrašo Nr. AV1873) – kapinynas šiaurinėje Klaipėdos rajono savivaldybės teritorijos dalyje, Genaičiuose (Dauparų-Kvietinių seniūnija), 3,18 km į rytus nuo kelio Kretinga–Gargždai, Minijos dešiniajame krante.

 Kapinynas 
Įrengtas Minijos dešiniojo šlaito papėdės kalvelėje, kurios aukštis virš slėnio siekia 3,0–4,5 m. Teritorija netaisyklingos trapecijos plano, pailga šiaurės rytų – pietvakarių kryptimi, 132 m ilgio, 69 m pločio, apaugusi mišku.

Teritorijos plotas – 0,54 ha.

1,67 km į pietvakarius yra Antkalnio, Gribžinių piliakalnis.

 Istorija 
Kapinynas išaiškintas XX a. 3 dešimtmetyje, pradėjus kalvelėje kasti duobes bulvių rūsiams. Jas kasant buvo aptikta akmenų vainikų, rasta įvairių archeologinių radinių.

1983 m. jas žvalgė Ignas Jablonskis.Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. – Lietuvos istorijos instituto rankraštynas. – F. 1, b. 1254. – L. 27 (brėž. 20)

1977 m. kapinynas paskelbtas vietinės reikšmės archeologijos paminklu (AV1873), 1993 m. įrašytas į Lietuvos Respublikos istorijos ir kultūros paminklų sąrašą, 1997 m. registruotas kultūros vertybių registro archeologinių vietų sąraše (A404), 1998 m. paskelbtas kultūros paminklu (A404P), 1985 m. pripažintas valstybės saugomu kultūros paveldo objektu.Kultūros vertybių registras: Genaičių kapinynas

Preliminariai datuojamas V–VIII a.

 Šaltiniai 

Kategorija:Klaipėdos rajono paveldas
Kategorija:Lietuvos kapinynai